|  |
| --- |
| **N E M E C K Ý J A Z Y K - 2. cudzí jazyk - 9. ročník** |
| **2 hodiny týždenne = 33 vyučovacích hodín ročne** |

1. **Charakteristiku predmetu, jeho význam v obsahu vzdelávania**

Vyučovanie cudzích jazykov rozvíja a podporuje spoločenskú, individuálnu a profesijnú akcieschopnosť, najmä v medzinárodných súvislostiach, a slúži tak rozvoju osobnosti. Tento základný cieľ zaväzuje vyučovanie nemeckého jazyka k tomu, aby volilo obsah a metódy, ktoré prihliadajú na rôzne záujmy, schopnosti a stratégie učenia sa žiakov, aby využívalo inovatívne metódy a formy výučby napr. myšlienkové mapy, projektové vyučovanie, obsahovo a jazykovo integrované vyučovanie, didaktické hry, tvorivé zážitkové metódy a riešenie problémových úloh.

Cudzie jazyky prispievajú k pochopeniu a objavovaniu tých skutočností, ktoré presahujú oblasť skúseností sprostredkovaných štátnym jazykom. Poskytujú živý jazykový základ a predpoklady pre komunikáciu žiakov v rámci Európskej únie.

Cudzie jazyky umožňujú poznávať odlišnosti v spôsobe života ľudí iných krajín a ich odlišné kultúrne tradície. Poskytujú prehĺbenie vedomostí a vzájomného medzinárodného porozumenia a tolerancie a vytvárajú podmienky pre spoluprácu škôl na medzinárodných projektoch.

Rozsah a skladba učiva v nemeckom jazyku sa orientujú na jednoduché požiadavky každodenného života, pričom v popredí je predovšetkým ústna komunikácia. Z tohto dôvodu sú to najmä situačne orientované témy, ktoré môžu byť prezentované formou každodennej situácie a v každodennom dialógu. Využívajú sa pritom i krátke a jednoduché texty na počúvanie s porozumením a čítanie s porozumením, ako i jednoduché písomné aktivity, v rámci ktorých zostavuje žiak jednoduché texty k preberaným témam, resp. k témam, ktoré ho zaujímajú. Cieľom tejto tematickej orientácie je, aby sa žiak dokázal zúčastňovať na jednoduchých rozhovoroch s nemecky hovoriacim partnerom o témach, o ktorých sa hovorí viac-menej dennodenne. Snahou je, aby žiaci porozumeli každodenným výrazom a najzákladnejším frázam, ktorých účelom je uspokojenie konkrétnych potrieb, a aby tieto frázy dokázal používať.

Učivo nemeckého jazyka sa skladá z niekoľkých organických súčastí, ktoré spolu úzko súvisia, sú vzájomne prepojené a preto nemožno žiadnu z nich vypustiť, možno len niektorej dať väčší priestor. Sú to tieto súčasti: gramatika, slovná zásoba a s ňou priamo súvisiaca výslovnosť, ďalej komunikácia a rozvoj jazykových zručností čítania, písania, počúvania a hovorenia a napokon projektová práca a jednoduché reálie.

1. **Rozvíjajúce ciele, predmetové spôsobilosti, vychádzajúce z kľúčových spôsobilostí**

Cieľom vyučovania nemeckého jazyka v základnej škole je naučiť žiakov všetky formy dorozumievania sa v danom jazyku na základnej úrovni. V súčasnosti majú žiaci stále viac možností uplatňovať svoje rečové zručnosti pri hovorení, počúvaní či už priamo cez živú osobu, alebo prostredníctvom rozhlasu a televízie. V čase rozvoja počítačovej techniky je písomná komunikácia medzi ľuďmi na celom svete veľmi rozšírená. Preto úlohou vyučovania nemeckého jazyka na základnej škole je aby žiaci:

* dostali pevné základy a na nich budovali svoje rečové zručnosti tak, aby ich mohli použiť v praxi
* boli vedení k samostatnosti v štúdiu jazyka tým, že majú dostatok priestoru pre intenzívnu a tvorivú prácu
* sa naučili používať rôzne doplňujúce materiály na štúdium a vedeli pracovať so slovníkmi
* mali schopnosť uplatniť svoje vedomosti z funkcie jazyka t.j. vedeli sa dorozumieť v rôznych komunikačných situáciách v rovnováhe so štruktúrou jazyka t.j. mali primerané znalosti z gramatiky
* dokázali riešiť každodenné životné situácie v cudzej krajine a v ich riešení pomáhal cudzincom, ktorí sú v jeho vlastnej krajine
* dokázal si vymieňať informácie a nápady s mladými ľuďmi a dospelými, ktorí hovoria iným jazykom a sprostredkúvajú mu svoje myšlienky a pocity
* dokázali viac a lepšie chápať spôsob života a myslenia iných národov a ich kultúrne dedičstvo.

Dôležité v cudzom jazyku je ponúknuť učiacim sa nielen súhrn jazykových kompetencií, ale aj kompetencie všeobecné tak, aby ich jazyková príprava efektívne zodpovedala požiadavkám moderného európskeho demokratického občana pripraveného na život v spojenej Európe. Učenie sa cudzích jazykov podporuje otvorenejší prístup k ľuďom. Komunikácia a rozvoj kompetencií v cudzom jazyku sú dôležité pre podporu mobility v rámci Európskej únie, umožňujú občanom plne využívať slobodu pracovať a študovať v niektorom z jej členských štátov. Orientácia jazykového vzdelávania na kompetencie v nemalej miere vytvára podmienky pre nadpredmetové a medzipredmetové vzťahy, ktoré pomáhajú učiacemu sa chápať vzťahy medzi jednotlivými zložkami okolia a sveta, v ktorom existujú. Chápanie jazykového vzdelávania ako „vzdelávania pre život“ umožňuje každému jedincovi žiť podľa vlastných predstáv a uspokojenia. Vo vyučovaní cudzieho jazyka sa budeme vyhýbať memorovaniu a čoraz viac ho nahrádzať vyučovaním, založeným na tréningu a rozvoji jazykových kompetencií s ohľadom na rôzne štýly učenia sa žiaka, jeho schopností a druh inteligencie.

Ciele vyučovania nemeckého jazyka možno teda súhrnne rozdeliť na tieto základné:

1. **Komunikatívny cieľ** – znamená dosiahnuť, aby si žiaci osvojili zákl. komunikačné kompetencie vo všetkých štyroch rečových zručnostiach, pričom dôraz sa kladie na ústne zvládnutie základných praktických rečových situácií.

2. **Informatívny cieľ** – žiaci získavajú jazykové i nejazykové poznatky potrebné na realizáciu komunikatívneho cieľa a osvojujú si informácie o živote v krajinách, ktorých jazyk sa učia.

   Dôležité v cudzom jazyku  je ponúknuť učiacim sa nielen súhrn jazykových kompetencií, ale aj kompetencie všeobecné tak, aby ich jazyková príprava efektívne zodpovedala požiadavkám moderného európskeho demokratického občana pripraveného na život v spojenej Európe. Učenie sa cudzích jazykov podporuje otvorenejší prístup k ľuďom. Komunikácia a rozvoj kompetencií v cudzom jazyku sú dôležité pre podporu mobility v rámci Európskej únie, umožňujú občanom plne využívať slobodu pracovať a študovať v niektorom z jej členských štátov. Orientácia jazykového vzdelávania na kompetencie v nemalej miere vytvára podmienky pre nadpredmetové a medzipredmetové vzťahy, ktoré pomáhajú učiacemu sa chápať vzťahy medzi jednotlivými zložkami okolia a sveta, v ktorom existujú. Chápanie jazykového vzdelávania ako „vzdelávania pre život“ umožňuje každému jedincovi žiť podľa vlastných predstáv a uspokojenia.

**3. Obsah vzdelávania**

|  |  |  |  |  |  |  |
| --- | --- | --- | --- | --- | --- | --- |
| **TC, okruh, hod.** | **Téma** | **Obsahový štandard** | **Výkonový štandard** | **Prierezová téma** | **Metódy a formy práce** | **Učebné zdroje** |
| Úvod | Aké boli prázdniny | - zopakovanie pozdravov, oslovenia,  -zopakovanie oznamovacích, opytovacích viet ,  - zopakovanie min. času pomocného slovesa – byť v préterite  - upevnenie slovnej zásoby na tému šport, šk.. pomôcky, geografia, číslovky  - používanie zloženého minulého času vybraných pravidelných a nepravidelných slovies.  - oboznámenie sa s jednoduchými príkazmi a požiadavkami žiaka ale aj učiteľa  -zopakovanie farieb | Žiak má vedieť:  - jednoduchými holými vetami odpovedať na otázku ako sa má, a kde bol cez prázdniny.  - v zloženom minulom čase povedať čo robil cez prázdniny, akým športom a akej činnosti sa venoval  - ovládať číslovky do 100, základné aj radové  - vedieť opísať čo sa nachádza a čo sa nenachádza v jeho šk. taške  - vedieť vyjadriť svoje najnutnejšie požiadavky  - vedieť porozumieť príkazom a požiadavkám učiteľa | OSR | - rozprávanie - počúvanie  - dialóg  - IKT  - ilustrované opisy  - didaktické hry  - práca vo dvojiciach  - pieseň | Učebnica Projekt Deutsch 2  Pracovný zošiť  Prekladový slovník  Časopis  Obrázkový materiál  Nástenné tabule  CD + DVD |
| Ľudské telo  Starostlivosť o zdravie | - Ľudské telo  - Fyzické charakteristiky  - Charakterové vlastnosti  človeka  - Choroby  - Hygiena a starostlivosť  o telo  - Zdravý spôsob života  -lekáreň a lieky | - Oboznámenie sa s časťami ľudského tela  - vedieť vyjadriť svoje pocity a momentálny zdravotný stav  - vedieť si v lekárni vypýtať lieky  - vedieť privolať rýchlu zdravotnú pomoc | - žiak vie pomenovať svoje časti tela  - vie vyjdriť ako sa cíti, či ho niečo bolí, čo sa s ním deje  - vie si vypýtať lieky proti bolesti  - vie viesť dialog u lekára | OSR,  OŽZ | - počúvanie  - minidialógy  - reprodukcia  - didaktické hry  -improvizácia  - práca s textom  - IKT  - opis  - tvorivá metóda  - skupinová práca | Učebnica Projekt Deutsch 1  Pracovný zošit  Kartičky  Obrázkový materiál  CD + DVD  Nástenné tabule |
| Stravovanie | - Stravovacie návyky  - Mäso a mäsové výrobky  - Zelenina a ovocie  - Nápoje  - Cestoviny a múčne výrobky  - Mliečne výrobky | - určovanie času  - oboznámenie sa so slovnou zásobou v oblasti jedlo a pitie  - pracovanie so slovníkmi  - tvorenie kratučkých rozhovorov na tému jedno.(o ktorej raňajkuješ a čo ješ a piješ?  - stravovanie počas školských prestávok,  - oboznámenie sa so slovnou zásobou súvisiacou s hlavnými jedlami, čo obedujeme  - slovosled vo vete, ktorá začína iným slovným druhom než podmetom  - doplnenie slovnej zásoby o nápoje a zeleninu  - oboznámenie sa o tom, ako zaželať dobrú chuť  - tvorenie dialógov  - postavenie otázky čo rád ješ...? Ješ rád...? | Žiak má vedieť  - odpovedať na otázku Koľko je hodín?  O ktorej ješ?  - vedieť pomenovať jednotlivé druhy jedla, ktoré patria do skupiny raňajok  - vedieť vyjadriť ako dlho trvá prestávka,  - porozprávať, čo všetko jeme cez prestávku, či je to zdravé alebo nezdravé  - vyjadriť čo rád obeduje a čo nemá rad  - správny slovosled vo vete, ktorá začína iným slovným druhom než podmetom  - vedieť odpovedať na otázky čo má rád, čo rád je a pije  - utvoriť dialóg na danú tému  - použiť záporný člen kein pri vyjadrení nemám rád... | ENV,  OŽZ,  TPP, | - počúvanie  - rozhovor  -demonštrácia  - práca s textom  - imitácia  - tvorba projektu  - rozprávanie  - didaktické hry  - báseň | Učebnica Projekt Deutsch 1  Pracovný zošit  Prekladový slovník  Kartičky  Časopis „Hurrá“  Nástenné tabule  Rozprávka |
| Zamestnanie | Povolania  Čím chceš byť  Budúcnosť | - Plány do budúcna  - spoznanie rôznych povolaní (mužské a ženské)  - rozprávanie , čo bude v budúcnosti robiť ( cez víkend, budúci rok...) | - žiak vie vyjadriť, čí sa chce stať,  - vie pomenovať rôzne povolania  - žiak bude vedieť vyjadriť, čo plánuje v budúcnosti robiť, čím bude, čo budú robiť jeho kamaráti, spolužiaci  - žiak vie pomenovať povolania svojich rodičov | OSR, | - počúvanie  - rozhovor  - reprodukcia  - tvorba projektu  -demonštrácia  - improvizácia  - pozorovanie  - práca jednotlivca | Učebnica Projekt Deutsch 1  Pracovný zošit  CD  Pohľadnice  Obrázky  Prekladový slovník  Cvičebnica |
| Obliekanie a móda | - Základné druhy oblečenia  - Odevné doplnky | - oboznámenie sa so slovnou zásobou v oblasti obliekania sa.  - nahradzovanie podstatných mien osobnými zámenami  - skloňovanie prídavných mien po člene určitom v nominatíve, datíve a akuzatíve  - zopakovanie farieb  - datív a akuzatív osobných zámen ja, ty , on, ona , ono  - ukazovacie zámená – ten, tá, to  - doplnenie slovnej zásoby  - privlastňovacie zámena v akuzatíve | Žiak má vedieť:  - dostatočnú slovnú zásobu v oblasti móda  - použiť prídavné mená v N, D, A po člene určitom na rozvitie a bližšie určenie podstatného mena  - pomenovať farby  - použiť osobné zámena v jedn. čísle v datíve a akuzatíve  - vyjadrovať sa pomocou osobných zámen  - širšiu slovnú zásobu – oblečenie  - sa vyjadrovať pomocou privlastňovacích zámen v akuzatíve  - jednoducho opísať čo má na sebe a povedať čo rád nosí | OSR,  EV | - počúvanie  - dialóg  - rozprávanie  -demonštrácia  - priame pozorovanie  - práca s textom  - didaktické hry  - skupinová práca  - rozprávka Popoluška | Učebnica Projekt Deutsch 1  Pracovný zošit  CD + DVD  Nástenné tabule  Kartičky  Prekladový slovník  Cvičebnica |
| Doprava a cestovanie | - Dopravné prostriedky  - Osobná doprava  - Príprava na cestu a  cestovanie | - perfektum pohybových nepravidelných slovies  ako sa dostanem,....?  - zopakovanie predložiek viažucich sa s datívom  - stupňovanie prídavných mien  - vedľajšie vety so spojkou - pretože | Žiak by mal vedieť:  - položiť otázku Ako sa dostanem... ?  - odpovedať na otázku Ako si cestoval do školy?  - viesť krátku konverzáciu na tému ako chodíš do školy  - pomenovať jednotlivé dopravné prostriedky  - používať predložky, po ktorých stojí vždy člen podstatného mena v datíve | MV, DV,  OŽZ, | - počúvanie  - práca s textom  - rozhovor  - improvizácia  - tvorivosť  - didaktické hry  - práca vo dvojiciach | Učebnica Projekt Deutsch 1  Pracovný zošit  Prekladový slovník  CD  Časopisy  Nástenné tabule |
|  |  |  |  |  |  |  |
| Mládež a svet | - Aktivity mládeže  - Vzťahy medzi  rovesníkmi  - Generačné vzťahy | - organizovanie školskej slávnosti  - pozvanie na slávnosť  -vytvorenie pozvánky na nejaké podujatie  - slovná zásoba  - oboznámenie sa so skloňovaním prídavných mien po člene neurčitom  - orientácia v meste  - osvojovanie si radových čísloviek  - vyjadrovanie pocitom pomocou prídavných mien  - zložený minulý čas vybraných slovies    - slovesá s odlúčiteľnou príponou | Žiak má vedieť  - použiť novú slovnú zásobu  - vedieť pozvať niekoho na párty  - vedieť napísať pozvánku  - používať prídavné mená po člene neurčitom v akuzatíve  - vedieť odpovedať na otázku Ako sa dostanem do...?  - vedieť použiť radové číslovky  - vedieť vyjadriť ako bolo na párty  - vyjadriť pomocou zloženého času čo robil, pil, jedol na párty  - vedieť rozpoznať slovesá s odlúčiteľnou predponou a vedieť ich používať | MKV,  MV  OSR | -počúvanie  - rozhovor  -rozprávanie  - didaktické hry  - improvizácia  - IKT  -demonštrácia | Učebnica Projekt Deutsch 1  Pracovný zošit 1  CD +DVD  Prekladový slovník  Cvičebnica  Časopisy  Obrázky  Kartičky |
| Mládež a svet | Čo robíš večer?  Kto je tvoj vysnívaný typ? | - časová súslednosť,  - spojky dann, danach, bevor  - určovanie času  -nepravidelné slovesá  - vyjadrovanie množného čísla bez člena  - opis osoby  - rozprávka Princezná na hrášku | -vedieť používať spojky dann, danach, bevor  - vedieť správne povedať O koľkej?  - použiť vybrané nepravidelné slovesá v zloženom minulom čase  - vedieť používať podstatné mená v množnom čísle bez člena s prídavným menom  - vedieť prerozprávať jednoduchú rozprávku | MKV, OSR, TP | počúvanie, práca s textom  dialóg, demonštrácia | Učebnica Projekt Deutsch1  Cvičebnica  CD  Časopis |

1. **Hodnotenie predmetu**

Učiteľ v priebehu školského roka zaznamenáva dosiahnutú úroveň každého žiaka. Nerozlišuje dobrých a zlých, úspešných a neúspešných. Práce a výstupy žiakov hodnotí rôznymi spôsobmi a s využitím rôznych metód.

1.Častou metódou je **slovné hodnotenie**, ktoré sa môže realizovať ústnou pochvalou pred kolektívom, ale i konštruktívnou kritikou. Učiteľ môže vyzdvihnúť žiakove klady, ale zároveň citlivo poukázať na prípadné nedostatky a chyby, povzbudiť, usmerniť prácu žiakov s cieľom zlepšiť ich výkony.

2. Jednou z ďalších foriem hodnotenia žiakov sú výkonové testy po ukončení tematického celku, kde učiteľ zistí úroveň viacerých rečových zručností súčasne. Príbuznou formou sú čiastkové previerky, v ktorých učiteľ preveruje len jednu jazykovú zručnosť napr. čítanie s porozumením, počúvanie s porozumením, čítanie zamerané na kvalitu výslovnosti, ovládanie jazykových a gramatických štruktúr, rozsah a kvalitu slovnej zásoby.

Kritéria hodnotenia:

A. Písomné práce a testy väčšieho rozsahu hodnotíme podľa stupnice:

100% - 90% - 1

89% - 75% - 2

74% - 50% - 3

49% - 35% - 4

34% - 0% - 5

B. Písomné práce krátkeho rozsahu (jeden gramatický jav, krátkodobá slovná zásoba):

100% - 92% - 1

91% - 80% - 2

79% - 65% - 3

64% - 45% - 4

44% - 0% - 5

3. Zaujímavou a účinnou metódou hodnotenia je **sebahodnotenie** žiaka a **hodnotenie** jeho výkonu **ostatnými žiakmi**.

4. Inou metódou hodnotenia je **pozorovanie** práce žiakov v skupine. Učiteľ si všíma aktivitu žiakov, postoj k práci, snahu pri riešení zadanej úlohy, záujem, spôsob kladenia otázok, odpovede žiakov. Hodnotí nielen vedomosti a schopnosti, ale aj úsilie žiaka a svedomitosť, aktivitu, tvorivosť, samostatnosť.

5. Hodnotenie prostredníctvom **bodovania** prác, testov, referátov, projektov a body sa potom zohľadnia pri skúšaní či záverečnej klasifikácii.

6. **Tvorba portfólia** – žiaka možno hodnotiť na základe súboru jeho prác. Súčasťou portfólia je jedna projektová práca na vybranú tému. Žiak si zvolí formu práce: elektronická alebo papierová.

7. Hodnotenie priebehu činnosti žiaka / napr. učiteľ sleduje jeho prácu na projekte/

8. Hodnotenie výsledku /učiteľ vyhodnocuje konečné vyriešenie testu/

Hodnotenie podľa toho, či žiaci vedia, že budú hodnotení alebo nie:

* 1. Formálne hodnotenie – žiaci sú naň dopredu upozornení a môžu sa pripraviť.
  2. Neformálne hodnotenie je zasa založené na pozorovaní bežnej činnosti žiaka na vyučovacej hodine.

Veľmi dôležitá je metóda tzv. **individualizovaného hodnotenia**, kde **žiak je porovnávaný s úrovňou vlastných možností a schopností** alebo so sebou samým v čase, teda s vlastným predchádzajúcim výkonom.